- 1. Nájomca je povinný prenajatý pozemok využívať riadnym spôsobom na poľnohospodárske účely, a to primerane druhu pozemku a v súlade s osobitnými predpismi, zachovať jeho úrodnosť a udržiavať ho v riadnom užívateľskom stave. Obvyklé náklady spojené s týmto užívaním znáša nájomca.
- 2. Nájomca je povinný využívať všetky právne prostriedky na ochranu pozemku a dbať , aby nedošlo k poškodeniu pozemku, zmenšeniu alebo strate produkčnej schopnosti, alebo jeho mimo produkčných funkcií z hľadiska ochrany poľnohospodárskeho pôdneho fondu.
- 3. Nájomca je pri využívaní poľnohospodárskeho pozemku povinný dodržiavať právne predpisy vzťahujúce sa na ochranu prírody a krajiny a životného prostredia.
- 4. Nájomca je povinný prenajímateľovi umožniť kontrolu dodržiavania podmienok tejto zmluvy a na požiadanie prenajímateľa umožniť mu vstup na prenajatý pozemok.
- 5. Nájomca môže zmeniť druh prenajatého pozemku v súlade s osobitnými predpismi, ktoré upravujú zmeny druhu pozemku, alebo inú zmenu pozemku, len s predchádzajúcim písomným súhlasom prenajímateľa, vydanom na základe písomnej žiadosti nájomcu.
- 6. Nájomca je povinný pri skončení nájomného vzťahu odovzdať prenajímateľovi pozemok v riadnom stave na ďalšie obhospodarovanie.
- 7. Nájomca sa zaväzuje za predmet nájmu zaplatiť obci daň z nehnuteľností v zmysle zákona č. 582/2004 Z.z. o miestnych daniach podľa platobného výmeru vyrubeného správcom dane na základe zoznamu parciel, ktorý predkladá prenajímateľ .
- 8. Prenajímateľ je povinný oznámiť nájomcovi údaje o jemu známych vecných bremenách alebo iných obmedzeniach zaťažujúcich predmet nájmu.
- 9. Vlastník pôdy udeľuje nájomcovi súhlas k tomu, aby na prenajatej pôde zriadzoval stavby /košiar, strunga, oplotenie a drobné stavby bez základov/ potrebné pre zabezpečenie starostlivosti o pôdu a poľnohospodársku výrobu.
- 10. Nájomca môže pozemky, ktoré sú predmetom prenájmu dať do prenájmu tretím osobám.

##### Článok VII. Skončenie nájmu

- 1. Nájom sa končí:
- b) Dohodou zmluvných strán
- c) Výpoveďou prenajímateľa alebo nájomcu.
- 2. Prenajímateľ aj nájomca môžu nájom vypovedať k 1. novembru kalendárneho roka. Výpovedná lehota je jeden rok . Výpoveď musí byť druhej strane doručená v písomnej forme, inak je neplatná .
- 3. Ak dôjde k zrušeniu nájomnej zmluvy z dôvodu uvedeného v Čl. VII. bod 1 písm. b) tejto zmluvy, je nájomca povinný dňom, ktorým sa zmluva zrušuje, vypratať prenajatý pozemok a odovzdať ho prenajímateľovi, ak sa s prenajímateľom nedohodli inak. Za odovzdanie pozemku sa považuje aj písomné oznámenie nájomcu prenajímateľovi, že pozemok, ktorý mal doposiaľ v nájme, mu odovzdáva. Oznámenie musí byť prenajímateľovi doručené najneskôr v deň, ktorým sa zmluva zrušuje.
- 4. V prípade, že sa nájomca nestará správne o prenajatý pozemok (nekosí, nevypása alebo všeobecne zanedbáva starosť o pôdu) môže výbor združenia rozhodnúť, že sa v takomto prípade k 1.11 daného roku vypovedá nájomná zmluva bez ročnej výpovednej lehoty. Následne bude táto prenajatá pôda poskytnutá do nájmu inému subjektu, aby pokračoval v nájme a termíne ukončenia nájmu tak ako bolo uvedené v predchádzajúcej nájomnej zmluve. Výbor združenia musí jednohlasne rozhodnúť o takomto postupe podania výpovede a prenajatia pozemku inému nájomcovi z rady súčasných nájomcov na iných parcelách.
- 5. V prípade, že nájomca do konca kalendárneho roka neuhradí do pokladne združenia hotovosť uvedenú v nájomnej zmluve za prenájom nehnuteľností, bude nájomná zmluva bez výpovednej lehoty ukončená a neuhradená suma za prenájom bude nahradená v plnej výške z daného roku a poprípade v najbližších ďalších rokoch strhávaná z konkrétnych nájmov, ktoré prináležia nájomcovi a jeho rodinným príslušníkom, tak ako to nájomca požadoval.